經數: 一八三○

頁數: 成唯識論述記卷第二末

頁數: 二九一

上	欄

若諸無爲非實是有. 何故經中. 及此宗內. 說

虛空等以爲無爲. 答此所說略有二種

論. 一依識變假施設有. 述曰. 此無本質唯

心所變. 如極微等

依何得生

論. 謂曾聞說至虛空等相述曰. 聞佛菩薩

說有虛空名. 隨此名後起分別心. 有虛

空等相以爲緣力

論. 數習力故至無爲相現述曰. 由曾聞

說. 今時復聞. 數習力故. 心等生起緣空等

時. 便似虛空等無爲相現. 謂變空作無色

等□相. 乃至非擇作法闕緣而不生相. 此

卽七地以前有漏加行心等. 緣名起分別相.

入地入果聖人無漏後得智. 緣前無分別智

中法性之空等. 及遠緣加行智等中. 及親聞

佛說虛空等故. 變似空等相現. 此皆變境

而緣故也. 有漏一識因無漏二識果無漏三

智. 或說八識

問曰. 此心之相體是有爲. 何故乃說虛空無

爲

論. 此所現相至假說爲常述曰. 所現空相

前後相似無有改易. 唯爲一類豁虛空等

相. 故假說爲無爲. 而理定無實有本質. 此

如顯揚第十八說. 若有漏心所緣現相. 多分

苦諦所攝. 若善不善心等. 亦集諦攝. 論據

多分但說苦諦. 無漏心者道諦所攝. 實非

是常. 卽是生滅非生滅門依他性攝. 下三性

中自有誠證

論. 二依法性假施設有述曰. 此顯空等依

中	欄

眞如立

何者是法性

論. 謂空無我至非一異等述曰. 此空無我

所顯眞如. 離有. 離無. 離俱有無. 離俱非

有無. 心行處滅. 言語道斷. 與一切法非一

非異等者等取非卽離等. 此前總顯法性

之體

論. 是法眞理故名法性述曰. 釋法性名. 性

者體也. 諸法眞理. 故名法性

如何依此假說空等

論. 離諸障□至故名擇滅述曰. 卽此眞如

離諸障□. 故名虛空. 由無漏惠簡擇力故.

滅諸雜染. 雜染之言通有漏法. 究竟證會.

卽此眞如名爲擇滅. 卽由惠力方證會故

論. 不由擇力至名非擇滅述曰. 而此本性

不由惠能而性淸淨. 名非擇滅. 或有爲法

緣闕不生. 不生之滅顯眞理故. 名非擇滅.

離無漏惠而自滅故

論. 苦樂受滅至名想受滅述曰. 若離第三

靜慮欲時. 得於一切苦樂受滅. 卽此眞如說

名不動. 乃至若離無所有處欲想受不行.

卽此眞如名想受滅. 對法第二及瑜伽第五

十三顯揚第一第十八等說. 然顯揚亦說. 苦

樂等無爲. 是暫時離繫. 此說二性無爲. 下三

性中通計所執有無合說

論. 此五皆依至假施設名述曰. 善等眞如

約詮而論. 體唯是一. 此五無爲依眞如上

假名空等. 而眞如體非如非不如. 故眞如

名亦是假立. 如食油□等. 不稱彼體. 唯言

下	欄

顯故

若眞如名所詮非如體. 何故說如爲有

論. 遮撥爲無故說爲有述曰. 遮惡取空及

邪見者撥體全無. 故說爲有. 體實非有非

不有

若爾何故經說爲空

論. 遮執爲有故說爲空述曰. 遮化地部說.

定有執故說爲空. 非言爲空而體卽空. 非

空非不空故

何故論中說實物有. 卽瑜伽論五法中說

論. 勿謂虛幻故說爲實述曰. 遮一說部一

切皆假. 謂如爲虛. 同依他法. 故說爲實. 又

虛簡所執. 幻簡依他. 此眞如體非實. 非不

實

若爾何故名爲眞如

論. 理非妄倒故名眞如述曰. 眞以簡妄. 如

以別倒. 初簡所執. 後簡依他. 或眞以簡有

漏. 非虛妄故. 如以別無漏. 非有爲故. 眞

是實義. 如是常義. 故名眞如

若爾此與化地部計實有善等眞如. 有何

差別

論. 不同餘宗至名曰眞如述曰. 我部所言.

與色等法非一異故. 亦非是實. 非不實故.

不同於餘化地部. 離色心等定實有法

論. 故諸無爲非定實有述曰. 此卽第三總

結非也. 然此無爲四門分別. 一諸部增減. 二

出體性. 三釋名. 四釋妨難. 第一諸部增減

者. 大衆部一說部說出世部□胤部立有

九種. 一1釋滅. 二非擇滅. 三虛空. 四空無邊

經數: 一八三○

頁數: 成唯識論述記卷第二末

頁數: 二九二

上	欄

處. 五識無邊處. 六無所有處. 七非想非非想

處. 八緣起支性. 九聖道支性. 化地部舊云正

地部. 亦立有九. 一擇滅. 二非擇滅. 三虛空.

四不動. 舊云無我謬也. 五善法眞如. 六不

善法眞如. 七無記法眞如. 八道支眞如. 九緣

起眞如. 正量及譬喩師立三無爲. 無有體

性. 毘婆□婆提. 說三滅中立無常滅. 亦是

無爲. 薩婆多部亦立三種. 然是實有. 乃至

虛空. 或說唯一或說爲多. 然大乘中. 此及

百法但唯說六. 瑜伽五十三說二. 謂空非

擇. 五蘊論說有四. 不說不動等二. 卽擇滅

故. 又瑜伽論對法顯揚等論說有八種. 於

此六中眞如爲三. 約詮約理所1望別故

第二出體性者. 一實體. 八無爲體皆是眞如.

由此論中依於眞如立虛空等. 二假體. 卽

隨有漏無漏心中所現空等無爲之相名虛

空等. 或依障斷所得滅處. 假立擇滅不動

想受無色之處假說虛空. 法緣闕時義名

非擇. 約詮爲論名善等如. 卽依假體皆可

說假. 實亦可然. 皆可說實. 若通三性. 體

遍有無三釋名者. 無別釋名. 虛空之體

卽是無爲乃至眞如此卽無爲. 皆持業釋

四釋妨難者. 何故擇滅外別立不動及想

受滅. 唯於二受滅立不動無爲. 捨受滅時

立想受滅. 非餘受滅亦立無爲. 且依勝定

障說. 據實. 一切染汚等法無不障定. 今

約別行障定者說. 不障一法得多無爲故.

又斷所知障得無爲不. 及釋諸論相違等

妨. 皆如此論第十卷說. 於中復有內外. 善

中	欄

等三性. 依他等攝. 安立非安立. 世俗勝義. 苦

集滅道. 及七眞如體相攝等. 得非得等體性

一多. 五果. 凡聖得之多少. 其擇非擇滅隨

有漏事. 爲隨煩惱類數多少等諸門分別.

如別章說. 大般若經辨中邊論. 說眞如名

有十二種. 謂眞如法界法性不虛妄性不

變異性平等性離生性法定法住虛空界

實際不思議界. 對法第二佛地論等. 雖釋

此名然少於彼

上來2三別破外道小乘法非有訖. 自下第

四合破小乘外道所能取無

論. 外道餘乘至如心心所述曰. 言餘乘

者. 顯非此乘. 所執諸法通三聚法. 除心心

所. 爲簡自許依他性心及心所所變色等

諸法. 法性眞如與心等法不一異等. 不同

彼執一向異. 故無過失也. 謂立量云. 外道

餘乘所執三聚如前諸法. 是有法也. 異心

心所非實有性. 卽是法也. 合名爲宗. 因云.

是所取故. 喩云. 如心心所. 若心心所亦是

所立. 今此比量卽有一分相符之過. 故今除

之. 此成所取無

次成能取亦不緣彼

論. 能取彼覺至如緣此覺述曰. 薩婆多等

言. 若境無實. 云何緣時生心心所今立

量云. 汝言能取彼色等覺. 亦不緣彼色等

諸法. 是能取故. 如緣此覺之所有覺. 覺者

是心心所總名. 此者卽是心心所也. 緣心

等心. 卽他心智等. 皆有法中先言如汝所

執法能緣之覺. 不緣於彼故. 無自言相違.

下	欄

3又無違自宗等. 我不許緣彼心外實法

生心故. 前我執下亦有此4結

上來難破心外境無. 仍恐許心等同外計

實有故今應破

論. 諸心心所至非眞實有述曰. 謂立量云.

諸心心所. 非實有性. 依他起故. 如幻事等.

諸部皆許幻事非實

問若爾心境都無差別. 何故乃說唯有識

耶

論. 爲遣妄執至說唯有識述曰. 爲外道等

心心所外執實有境故. 假說唯有識. 非唯

識言便有實識

論. 若執唯識至亦是法執述曰. 由是理故

但應遣彼心外之境同[&FFFF]#角無. 能緣彼心

如幻事有. 故5別不同. 非謂卽心亦名實

有量云. 執心所取眞實唯識. 體非實有. 執

所取故. 如所執色等. 執實唯識心等. 亦是

法執. 執實有法故. 如執色心等

論. 然諸法執至二者分別述曰. 自下第五

解上法執分別俱生伏斷位次. 二障三住

6通. 十地斷位諸門分別. 如第九卷. 文中有

二. 初解二執行相斷位. 如是所說下. 顯執

所緣或無. 或有. 初中有三. 初牒執擧數. 次

依執別烈. 後依烈別釋. 准義可知. 護法云.

法執寬故. 人執俱時必有法執. 有法執時

可無人執. 與前人執不同性起. 體寬廣故.

有唯法執種子生故. 無有唯從人執種起.

又俱所變似我法亦爾. 故無妨難問曰

何故人執7必帶法執. 法執亦有不帶人

經數: 一八三○

頁數: 成唯識論述記卷第二末

頁數: 二九三

上	欄

答能持自體說名爲法. 卽一切法皆持自

體. 有常一用方名爲我. 故非一切法皆是

我. 如計外境爲法非我. 卽顯內法有非

一常

論. 俱生法執至□與身俱述曰. 下隨別釋.

此中顯彼俱生法執. 由自種子內因力生.

釋其俱義

論. 不待邪敎至故名俱生述曰. 顯非外

緣方始得起. 釋其生義

論. 此復二種至執爲實法述曰. 此顯相續

唯第七識. 未得無漏聖道已來. □相續起

要入佛地方永不生. 中間亦有間轉位次.

未入聖時□無轉故. 名爲相續. 然第七識

亦唯有說. 唯我無法. 法執亦通第八識有.

今此但擧正義所取. 此中解釋准我執說.

此識執相如下1當知

論. 二有間斷至執爲實法述曰. 識旣不能

取心外法. 唯緣所變蘊界相等. 或總緣蘊.

或別緣蘊. 界處亦然. 起自心相執爲實法.

非二十句見及六十五等. 見道斷故. 如我

見說此執. 有說. 通五識起. 今擧正義故

不相違. 然我本相卽唯言蘊. 其法本相言

界處者. 我作用義. 故說言蘊. 無爲無用計

爲我少. 故不說處界. 然說我爲一及常

者亦說有. 於作受之用其法不然. 但計有

體卽計爲法. 故計於法亦依處界. 處界

卽是眞如擇滅等. 不了此界處而執有法

故. 下准此知. 又緣識所變諸蘊處界. 起自

心相執爲實法. 同前我中二解. 然涅槃經.

中	欄

外道以佛性爲我. 此不相似. 非我相故.

無作用故. 但名緣蘊. 法可與同. 佛性不

失法自體故. 故於我中唯言緣蘊. 雖無

作用緣有少功能故. 法體不然. 故通界

處. 又依於本質與相分. 相似不相似合說.

我中應言處界. 故計佛性爲我. 若但依

相似法爲論. 法中應但言蘊. 以親所取.

與本質眞如不相似故. 以前准後前加處

界. 以後准前應除界處. 以親相分唯有

漏故. 我執加取字. 2後依本質有無漏故.

故減取字. 又我唯總執故緣五蘊. 法通總

別故說三科

論. 此二法執至方能除滅述曰. 第六識中

俱生法執. 於其十地道數數備. 地地別斷.

以障地故. 第七識者. 於十地中道數數備.

要至金剛方能除斷. 此中合說若道若斷.

故言數數方能除斷. 此唯菩薩. 非二乘者.

若數數斷. 習種俱然. 又除滅有二. 一伏. 二

斷. 六識伏亦斷. 第七伏不斷故. 皆言數數.

此中言細以品而論. 說爲難斷約道而說.

勝道方除. 非劣道故. 若以見道. 三心之中.

中3中名中. 第三名上. 彼約難易易斷名

細. 粗品亦名細. 下道能除. 以品從道初名

爲細. 道下品故. 今以道從品難斷名細. 亦

不相違. 准我執我. 又我執難斷言修道除.

通三乘故. 此言十地唯菩薩故. 然初地中

入住出別. 故十地中皆有修4道. 言勝法

空. 顯法空觀簡遊觀心. 唯取無間斷法執

道. 此中說執不言五識. 若所知障五識亦

下	欄

通十地中斷

論. 分別法執至非與身俱述曰. 顯由外

緣. 及自內種二因力起故言亦由

論. 要待邪敎至故名分別述曰. 正顯外緣

釋分別義

論. 唯在第六意識中有述曰. 顯執所在.

强思計度. 間斷非□. 唯第六有. 故非餘識.

下二障中五識所知障亦初地斷. 以無分別

5籌度惠性. 不能起執. 故此中無

論. 此亦二種至執6爲實法述曰. 此文可

知. 卽小乘等□名邪故. 不稱正理故

論. 二緣邪敎至執爲實法述曰. 自性卽

是數論勝性. 等取勝論實句義等. 如是非

一. 其數論師本若未變爲大等時但名自

性7故. 古名冥性. 初小乘等所執. 後外道等

所執. 心相二重准我中解. 此二亦有總別

緣者. 二十句見六十二等. 許皆有故

論. 此二法執至卽能除滅述曰. 分別相粗.

粗觀能斷. 行相猛故. 下道能除. 故入初地

卽斷除之. 一心而論准我中說. 若三心者.

二心斷名初. 第三道除望修道爲初故. 如

樞要說. 或頓或漸. 至下當知

論. 如是所說至或有或無述曰. 下顯所依

或有或無. 第七本法定有. 第六本法或無. 修

道本法定有. 見道本法或無. 計蘊等或容

有. 8計自性等定無. 准我見我

論. 自心內法一切皆有述曰. 心之所變皆

因緣生. 一切故有

論. 是故法執至執爲實有述曰. 此顯所執

經數: 一八三○

頁數: 成唯識論述記卷第二末

頁數: 二九四

上	欄

親唯內相. 故諸法執皆緣內心依他相有

論. 然似法相至是如幻有述曰. 內心所變

種子所生. 不同眞如. 故如幻有

論. 所執實法至決定非有述曰. 依前依他

執爲實有. 不稱似法. 故體定無. 此卽以理

成內相有唯心所現. 以外境無

下以經證

論. 故世尊說至如幻事等述曰. 此引卽是

解深1密經. 如攝大乘第四五說. 下亦引之.

至下當悉. 由此故知. 唯緣自心依他幻有.

等言等取妄所執無

論. 如是外道至皆非實有述曰. 此下大文

第四別徵總結. 於中有三. 初牒前所非. 次

申別破上座等計. 後重總結引經證成. 此

結牒上所非破. 外道小乘離識我法. 皆非

實有. 以無體故. 如前理徵

論. 故心心所至爲所緣緣述曰. 此總結也

論. 緣用必依實有體故述曰. 釋外法無

緣義所由. 所執旣無故非緣也. 相當情現.

如第二月. 不遮所緣

外道等徵曰. 外色實無. 可非內識境. 他心

實有. 寧非內識所緣. 又佛他心智能取他

心. 二十唯識說. 除佛他心智. 不知如佛所

行境故. 名不如實. 卽取心外法. 如何言

心取不離識境

論. 現在彼聚至他聚攝故述曰. 比量應云.

現在彼聚他心智等所緣之境心心所法. 非

此聚識親所緣緣. 他聚攝故. 如非所緣. 若

疏所緣我不障故. 此因在後. 喩在於前.

中	欄

外道小乘皆在此破. 他聚者. 謂他身. 或自

身中八識更相望爲他聚識也. 護法解云. 二

十唯識說. 佛他心智所變之相. 是與本質心

相極相似故勝餘之智. 非謂親能取得他

心. 名異餘智. 不爾便有識非唯故. 二十唯

識世親自釋. 及護法唯識釋. 皆不言親取.

如二十疏. 及下第七自當廣解. 然上座部. 法

藏部等計. 同聚心相之法亦互能緣. 化地

部說. 緣共有法. 西方師說. 惠俱五蘊名俱

有法. 五識依色根. 俱有身中色等是根種類.

故能緣之. 意識唯依無間意. 所依非色. 不

能緣俱有身中色等. 非根種類故. 大衆部

說心心所法能取自體. 與大乘同. 今此唯

破上座部法藏部計. 意兼破餘也

論. 同聚心所至如餘非所取述曰. 立比量

云. 同聚心所. 非心親所緣. 與心自體異故.

如餘眼根等非所取法. 此有二說. 一說. 設

佛鏡智能現智影. 自相應法亦非所緣. 以

自證分緣自體盡故. 亦成遍智. 見分之境

心等必同. 自證分境許各別故. 第二師說.

鏡智相應心心所法. 亦許相緣. 此但遮親

不遮疏也. 於見分上佛現彼影名遍智

故. 然一一自證分. 與相應法見分同境. 名

同所緣. 非要皆見分方同所緣故. 又遮親

所緣. 2非卽許彼爲疏所緣. 因明法爾. 又上

座等心等不能自緣唯緣相應法問曰.

心緣受時. 受自緣不. 若緣者卽有緣自性

之過. 不緣者. 卽心心所不同一所緣過. 何

得共取前境. 唯心獨能緣相應法. 受等不

下	欄

能自緣也. 彼部心等不自緣故. 其破緣

共有俱生色等法. 是共有法體. 廣如婆3娑

第九. 不能引之. 然大乘大衆部等. 心自緣

妨. 如次前中第二師釋

論. 由此應知至似外境生述曰. 下顯世間

說我法因. 總結上也

論. 是故契經至故似彼而轉述曰. 如經頌

者. 厚嚴經頌. 是大乘經. 證法唯識無心外

境. 由妄習力似外境現. 實但內心. 故引之

也

上來已廣破外執. 解初頌上三句訖. 自下

第二釋外妨難. 重淨三句

論. 有作是難至假亦應無述曰. 此吠世師

難也. 於中有三. 初□難. 次破斥. 後結正.

初中有三. 初總申難意. 次申理喩. 後結成

難. 此爲初也. 如上所言無實我法. 世間

聖敎仍說有假. 依何假說. 不可假說牛毛

而似龜毛. 以其所似都無體故

論. 謂假必依至共法而立述曰. 下申理喩

中. 初申理. 後申喩. 此申理也. 謂立假者必

依三法方可說假. 一謂眞事. 二謂似事.

者共法

論. 如有眞火至此人爲火述曰. 申喩有二.

初指後例. 此卽初也. 擧世三事如有眞

火. 名爲眞事. 有似火人. 卽是似事有猛赤

法說爲共法. 火人之上俱有猛赤故名共

法. 此中難意. 旣有所變色等能似之法. 有

善惡作用等共法. 卽於三中有似事共法.

明知. 心外有別眞法名爲眞事. 4如無眞

經數: 一八三○

頁數: 成唯識論述記卷第二末

頁數: 二九五

上	欄

火. 不可說人似於火故. 然似事中有法

無我. 我但有名無相分故. 法則不爾. 依

他性故. 法謂軌持. 依他之中有法. 我謂主

宰. 依他之中無我. 法無主宰故. 若和合時

名假主宰. 此卽是我無別種生. 依他假我

如甁盆等. 不同於法有別種生. 說雖極

微亦名法故. 我則不爾. 又如婆羅門. 其性

猛. 其色赤. 猶如火. 如世人說此婆羅門赤

急似火. 火是眞事. 人爲似事. 猛赤是共法.

可說婆羅門似火. 三法闕一假義不成. 若

無眞事卽似於誰. 若無似事說誰爲似.

無猛赤法. 如何似也

論. 假說牛等應知亦爾述曰. 此例指也. 卽

如有人負重. 形質猶如於牛. 亦復如是. 等

餘[&FFFF]#等

論. 我法若無至似外境轉述曰. 此結成難.

若有我法名爲眞事. 識所變者名爲似事.

所變上有不捨色等法之自相名爲共法.

可說所變名爲似法. 說之爲假. 今無心

外我法眞事. 眞事旣無故. 所說假依何得有

無所說義假法故. 其體似法亦不成. 似無

依故. 卽義依體假. 又所變之似旣無. 能說

之1假旣無. 所變之似不有. 卽有體施設假.

此似旣無. 如何說心似外境轉. 外境無故.

心何所似. 誰似於誰. 誰爲能似. 是彼難也.

世間我法標宗說無. 故今但難聖敎我法

論. 彼難非理述曰. 下破彼計. 初破外道.

後破小乘. 破外道中先破眞事無. 後破似

事共法亦無

中	欄

論. 離識我法前已破故述曰. 此破眞事無.

以說假我法爲能似. 眞我法爲所似. 前破

我法中已總破彼眞我法訖. 此卽不極成之

眞事. 故指如前

論. 依類依實至俱不成故述曰. 下破似事.

及破共法. 於中有二. 初總非. 後別破. 此總

非也. 前擧火喩難中眞火論主非之. 在於

心外實法中破. 似事之中. 有依類. 有依實

說似. 類者性也. 卽是同異. 其大有句2義者.

今不取之. 何以知者. 下破德與類互相離.

故知是同異. 若大有爲類. 以是一法決定

不相離故. 卽不成因. 類是別義故. 實者卽

是彼實句義. 如地水火等. 汝今所言. 依於

似事假說爲火. 所說假火. 依同異類. 及火

等實. 皆不成故. 此卽總非依皆不成

論. 依類假說至非類有故述曰. 下別破也.

於中有二. 初破. 後結. 破中有二. 初德非類

有破. 後德類相離破. 此初也. 先破假火依

類不成. 其猛赤等實火之德. 非是同異德.

故彼宗計. 地有十四德. 謂色味香觸數

量別性合離彼性此性液性3潤行. 水亦

十四德. 前十四中除香取重. 火有十一種.

水十四中除味潤重性. 風有九德. 火十一

中除色液性故. 色是火等德. 而同異類無

德. 今言猛赤等德非是類有. 猛卽行中勢

用作因. 非念因也. 亦名爲利. 卽是火上猛

利之勢. 赤是色德. 此在於火. 非是類德

論. 若無共德至假說火等名述曰. 顯其非

理. 共德者卽猛赤也. 雖有同異類而無火

下	欄

德等亦得說爲火者. 於水等中應得說

爲火. 亦有同異類無火德故. 如似火人.

以人例水. 亦應不得說爲似火. 如汝所

說人似火. 似火應不依類. 類無共德故.

猶如水等. 水等返覆可知

論. 若謂猛等至此亦不然述曰. 下破相離.

4先牒計非. 若彼宗言猛等雖非類德. 而

不相離故. 可假說. 以人之類. 必與火德猛

赤等法. 不相離故. 可說人爲火. 水中類離

德. 何得說爲火者. 此亦不然

論. 人類猛等至互相離故述曰. 此出非理.

人類及猛德等. 現見亦有互相離故. 如無

猛赤調順之人. 但有人類無猛等德. 如火

及5彼似火牛中. 雖有猛等. 而無人類. 豈

非類德有互相離. 又見貧人. 先無猛赤. 後

富貴已方有猛赤. 或復□此. 豈非相離. 故

不可說假依類得成. 以其人類無猛赤等

德. 不可說人定似於火. 故知假說不依於

類. 或復亦有有德無人類. 故不可以不

相離救

論. 類旣無德至不依類成述曰. 今總結之.

類旣無德. 牒初破. 又互相離. 牒第二破. 故

知假說不依類成. 此總結非. 皆有比量. 思

可知也

論. 依實假說至非共有故述曰. 就破似

事共法之中. 上來已破依類不成. 自下復

破依實不成. 於中有二. 初破. 後結. 破中

有二. 初無共不成破. 後在人非德破. 此初

也等者. 等取別性此彼等. 隨其所應猛赤

經數: 一八三○

頁數: 成唯識論述記卷第二末

頁數: 二九六

上	欄

等德非共有故

此中總非. 下顯非共

論. 謂猛赤等至所依異故述曰. 此顯非共.

若猛赤等體是一法. 一頭在人. 一頭在火.

此猛赤等可名共法而是共有. 旣非共有.

所依別故. 依實不成. 此猛赤德在火所依

實火等異. 在人所依實火等異. 非是一德

而在二邊. 旣無共法. 故知假說亦不依實

論. 無共假說有過同前述曰. 若外救言

無共假說亦有何失. 今論主非. 無共假說.

有過同前. 同前於水應名火等. 以無共

故

論. 若謂人火至理亦不然述曰. 下在人

非德破. 此牒計非. 謂彼救言水無赤德故.

與火不相似1也. 人火雖復猛赤所依之實

各別. 以相似故可假說者. 理亦不然

論. 說火在人不在德故述曰. 世間但說人

似於火. 不說德似火. 德似火時. 應當猛

似猛. 赤似赤. 德是實家德. 可依2假說. 今

不在德. 唯在於人. 乃言假依實說. 此3旣

便依假人說實火故. 若說火在德. 德是實

德. 以德相似名火依實. □說火在人. 應

人相似名爲火. 不說火依實

論. 由此假說不依實成述曰. 卽總結也. 此

中有救. 及如前解依類不成亦有救破. 不

異前也

論. 又假必依至亦不應理述曰. 上來已破

外道眞事. 次破小乘伏難眞事. 破前外4道.

勝論爲首. 餘亦從之. 今小乘等自辨眞事

中	欄

准前5立三法. 故今破也. 或是外道佛法共

許眞事. 假亦不依. 文有三. 一總非. 二別顯.

三結依. 此總非也

論. 眞謂自相至俱非境故述曰. 下別顯有

三. 初顯不依眞. 唯依共相轉. 卽此眞事.

非謂心外實體名眞. 但心所取法自體相.

言說不及. 假智緣不著. 說之爲眞. 此唯現

量知. 性離言說. 及智分別. 此出眞體非智.

詮及

論. 謂假智詮至共相而轉述曰. 如色法等.

□爲自性. 火以煖爲性. 水以濕爲性. 但

可證知. 言說不及. 第六意識隨五識後起

緣此智發言語等. 但是所緣說法之共相.

非彼自相若緣著自相者. 如緣張人. 卽應

張人身中諸事皆應了知. 緣及張人之自相

故. 應立量云. 如第六意識緣張人時. 張人

身中餘一切法皆應緣著張人自相故. 如所

緣形量等. 此就他宗而爲此量. 非謂共許.

張人身以衆多法爲自性. 緣彼之時但得

衆法所成之人. 非一一法皆能別知. 一一法

皆能別知. 是證量故言共相者. 如言色

時遮餘非色. 一切色法皆在所言. 乃至言

靑遮非靑. 一切靑皆在所言. 貫通諸法. 不

唯在一事體中. 故名共相說爲假也. 遮得

自相名得共相. 若所變中有共相法是可

得者卽得自體. 應一切法可說可緣. 故共

相法亦說緣不及. 然非是執. 不堅取故. 如

五蘊中以五蘊事爲自相. 空無我等理爲

共相. 分蘊成處. 色成於十. 處名自相. 蘊

下	欄

名共相. 一色蘊該十故. 於一處中. 靑黃等

類別. 類名自相. 處名共相. 於一靑等類中.

有多事體. 果靑非華等. 以類爲共相. 事名

爲自相. 一事中有多極微. 以事爲共相. 以

極微爲自相. 如是展轉至不可說爲自相.

可說極微等爲共相. 故以理推無自相體. 且

說不可言法體名自相. 可說爲共相. 以理

而論. 共旣非共. 自亦非自. 爲互遮故. 但

各別說. 說空無我等是共相者. 從假智說.

此但有能緣行解. 都無所緣眞實共體. 入

眞觀時則一一法皆別了知非作共解

言說若著自相者. 說火之時火應燒口. 火

以燒物爲自相故. 緣亦如是. 緣火之時火

應燒心. 今不燒心. 及不燒口. 明緣及說.

俱得共相. 若爾喚火何不得6水不得火

之自相故如喚於水此理不然. 無始串習

共呼召故. 今緣於靑作靑解者. 此比量知

不稱前法. 如眼識緣色. 稱自相故不作

色解. 後起意識緣色共相. 不著色故遂作

靑解. 遮餘非靑之物. 遂作靑解. 非謂靑解

卽稱靑事. 故二十唯識伽他中言. 現覺如夢

等. 已起現覺時. 見及境已無. 寧許有現量.

比謂假智唯緣共相而得起故. 法之自相

離分別故. 言說亦爾. 不稱本法. 亦但只於

共相處轉. 如說靑蓮華等. 有所遮故今

大乘宗唯有自相體. 都無共相體. 假智及

詮. 但唯得共不得自相. 若說共相唯有觀

心. 現量通緣自相共相. 若法自相唯現量得.

共相亦通比量所得. 乃至故言唯於諸法共

經數: 一八三○

頁數: 成唯識論述記卷第二末

頁數: 二九七

上	欄

相而轉. 此之自相證量所知. 非言說等境.

故

下文第二顯假詮智有勝功能

論. 亦非離此至爲假所1依述曰. 方便者.

所以義因義安立施設義善2巧義. 非離假

智及言說. 外有別所以. 便施設自相. 說爲

假智詮之所依. 假智及詮. 依所詮變與

彼自相相似之義說爲假故. 以爲疏緣親

不得自性. 得自性時不作靑等解. 作靑

等解卽非自性. 故知自性非假所依. 然緣

自性色. 及詮故. 作靑等解. 故說自相爲假

所依

論. 然假智詮必依聲起述曰. 下第三文總

申假說不依眞事. 謂此假智及詮. 必定依

聲而起. 如聞某甲卽便緣之. 或起言說.

故必依聲. 如作色解. 及說色言. 由聞他

聲說之爲色方能了故. 詮謂名等. 有詮辨

故. 聲謂表業. 雖不相離各據一勝. 若爾□

兒等. 應無比智. 及生無色. 比智應無. 不

聞他聲起假智故. 此理不然. 如鼠聞□

聲. 及或見○等卽便急走. 豈彼生已能起

證智耶. 此鼠前生曾爲□○之所食□. 今

旣見已有比智生. 定3知如前還被彼殺. 卽

便急走. 生無色亦爾. 無始及下界曾熏習

故. 曾聞說有無色界定修生彼故. 不爾此

中唯說下界智依聲起. 除無色界4起故知

諸智皆緣共. 生假智及詮. 詮謂名等. 必依

聲起

論. 聲不及處此便不轉述曰. 如香味觸.

中	欄

根合得自相. 豈能以聲得彼自體. 聲旣不

及自相之處. 故定知此假智及5詮. 皆不

及彼自相而轉. 猶如於聲

論. 能詮所詮至不依眞事述曰. 說爲能詮

之名. 所詮之法. 俱非自相. 聲是耳所得. 無

所詮表故. 今此能詮. 是名句等. 意識所緣.

緣之起解. 故知能所二詮俱非自相. 共相

無別體. 是假法故問曰若不著自相. 橫

爲分別. 何非是執. 卽善心等中應有法執.

如法執不善心亦不稱境故今答曰. 法執

之心非但不稱本質. 亦不稱影像親所緣

緣共相之法依他性者. 故名爲執. 或堅著此

親相分故. 說之爲執. 此善心等緣共相時.

雖不稱自相本質. 而稱於影像所變. 亦不

橫計堅著. 與法執不同. 以彼影像依他性

故. 或比量等心緣親相分. 亦不相稱. 若相

稱者應名得體. 由此但非堅著此境. 故不

名執. 若爾色等五境有別能緣故. 有緣自

相. 眼等五根. 及種子亦爾. 本識境故. 心心

所法此是誰緣. 若言他心智能緣此. 應非

證緣. 是散心故. 如餘散心. 此理不然. 護法

釋云. 一切凡聖自證分等爲證量故. 安惠

云. 謂卽諸佛他心智緣. 是通果故. 如通是證

量修惠所攝. 二十唯識伽他中云. 他心智云

何. 知境不如實. 如知自心智. 不知如佛

境. 此證量者. 皆不起言說. 及有分別智. 以

證自相故. 如五識境. 餘二乘凡夫所得他

心智. 不稱他心法體自相. 橫緣共相故. 妄

執意識故. 故知. 假說不依眞事. 此總結之

下	欄

論. 由此但依似事而轉述曰. 此總結也. 定

知. 不依自相說假. 依似事說

論. 似謂增益至假必依眞述曰. 此顯似事

非眞實有. 謂於自相之上. 增益共相依他

有法. 謂一色相. 通諸色上故名增益. 此通

三性心. 及於此中遍計所執此相是無. 自相

之上妄增爲有. 隨情說相非稱本境. 勿

6謂善心亦是有執. 不堅取故. 執心必違

影像相故. 共相不違影像相故. 能詮之聲.

依共相轉不依自相. 故說假法不依眞

起. 心變共相外必有體. 然與自相必須合

緣. 如緣色時亦隨自相變爲一共遍諸色

上故成所緣緣. 乃至緣我或空華等. 隨作

靑等解. 或依於蘊實法. 或別緣[&FFFF]#角等. 與

有體法□合緣之. 故無非所緣緣失. 一切

准知又解卽共相別緣亦依他性. 然不稱

實仍是有性成所緣緣. 今論所說假我法

者. 但隨妄情. 非謂別有眞論說於假也

論. 是故彼難不應正理述曰. 總結前所明

釋非道理. 謂前所破. 初就外宗設許眞事

等爲難. 後就小乘等共許眞事爲難問

曰. 若爾世尊如何知共相法苦無常等. 應

不能緣二三諦等答如佛地論第六卷

中廣有三解. 如薩婆多. 五蘊是自相. 7苦無

常等理是共相. 因明乃有多重. □如別處廣

□不能煩引. 學者應知

論. 然依識變至說假似言述曰. 下顯正敎

說我法因. 依識所變見相分法. 爲遣所

執隨情說假我法言. 故非眞實有

經數: 一八三○

頁數: 成唯識論述記卷第二末

頁數: 二九八

上	欄

論. 由此契經至假說我法名述曰. 卽厚嚴

經. 我法無體. 但有其名. 此非安惠文也. 文

意易詳. 故今不解

上來雖有略廣二段. 總是解頌上之三句.

答頌前問. 訖. 自下釋頌下之三句

論. 識所變相至類別唯三述曰. 於中有二.

初別解三句. 後別解能變義. 三句不同卽分

爲二. 此解初句也所變相者. 釋頌此言.

此見相分相狀各各有無量故. 所言唯者.

是決定義. 此見相分所依自體能變之識. 體

類定三. 非增減故. 或簡別義. 如前已說

論. 一謂異熟至多異熟性故述曰. 合解下

二句. 謂初二識. 及第三識. 如理應知多異

熟者. 謂此識體總有三位一我愛執藏現

行位. 卽唯七地以前菩薩. 二乘有學. 一切異

生. 從無始來. 謂名阿賴耶. 至無人執位.

此名執藏二善惡業果位. 謂從無始乃

至菩薩金剛心. 或解脫道時. 乃至二乘無餘

依位. 謂名毘播迦. 此云異熟識. 毘者異也.

播迦熟義. 至無所知障位三相續執持

位. 謂從無始乃至如來盡未來際. 利樂有

情位. 謂名阿陀那. 此云執持. 或名心等. 長

短分限不過三位. 以異熟名亦通初位故.

論說言多異熟性故不言初以狹故. 不言

後以寬故. 寬狹何事遮不說也. 此中意說

熏習位識. 若說寬時佛無熏習. 說卽無用

若說狹時八地以後猶有熏習. 便爲不足.

又但說因有虛妄位. 不說於佛. 故說異熟

識. 是多異熟性. 寬狹皆得又爲五位. 一異

中	欄

生位. 二二乘有學位. 三二乘無學位. 四十地

菩薩位. 五如來位. 異熟一名通前四位故.

言多異熟性不說餘名. 又十三1位通十

二故. 又七地如樞要說

論. 二謂思量至□審思量故述曰. 謂第七

識□審思量. 此說□言2簡第六識. 意識雖

審思而非是□. 有間斷故. 次審思言. 復簡

第八. 第八雖□. 非審思故. □審思量. 雙簡

五識. 彼非□起. 非審思故. 若言此識實內

思量. 何故此中不言內者. 通無漏說. 佛此

亦緣外境相故. 此□等言各有所簡. 如樞

要說

論. 三謂了境至了境相粗故述曰. 下解第

三句也. 以前六識同了粗境異七八故.

合爲一名問此前六識亦緣細境. 如佛

六識等. 何故但名粗答一多分故. 二易知

故. 三諸有情共可悉故. 四內外道皆許有

故. 五大小乘所極成故. 六不共義故. 七八

二識不粗了故. 此後二識亦通淨名. 非所

熏故. 又互顯故. 以上如樞要說

論. 及言顯六合爲一種述曰. 謂前頌言及

了別境識. 解彼及字. 及者合集義. 以了境

識六種不同. 今合爲一名爲了境. 故言及

也. 及字雖通相違及等. 今顯合集. 故解及

言

上來雖別解後三句出能變體. 然未解釋

能變之義. 故今應說. 於中有三. 初牒烈數.

次依標解. 後總料簡

論. 此三皆名至能變有二種述曰. 初牒能

下	欄

變3列其數也. 束三能變合爲二種. 卽以

二義解能變也

論. 一因能變至二因習氣述曰. 次依標解

爲二文也. 此言因者. 卽所由故. 謂種子也.

辨體生現爲現行生之所由也. 此名唯望

現果爲名. 據理而言應名果變. 種及現行

所引生故. 今望果說現行因故變者. 是

轉變義. 在三能變初異熟中. 顯所依止能持

之識. 所有等流異熟二種習氣是也. 言習

氣者. 是現氣分. 熏習所成故名習氣. 自性

親因名等流種. 異性招感名異熟種. 一切種

子二種攝盡. 士用增上. 於此二中假施設

立故不說之. 謂因卽能變名因能變. 謂此

二因能轉變. 生後自類種同類現行. 及異熟

果故

論. 等流習氣至熏令生長述曰不以等流

所變之果顯其自性. 但擧等流能變之因

以顯自體. 義顯所生通諸有漏三性之法.

各自種子所引八識. 各各自果名言種子是

也. 等謂相似. 流謂流類. 卽此種子與果性

同. 相似名等. 果是彼類名之爲流. 卽從等

所流. 從因爲名. 故名等流. 卽等之流. 依

士釋也. 卽名言熏習種子. 是等流之習氣. 名

等流習氣. 等流非因名. 故等流習氣非持業

釋. 以第八識不能熏故. 唯說七生. 七唯無

記. 六通三性

論. 異熟習氣至熏令生長述曰. 前等流因

是因緣種. 其所生果卽通八識種. 此異熟因

增上緣種. 卽是有分熏習種子. 不以所生異

經數: 一八三○

頁數: 成唯識論述記卷第二末

頁數: 二九九

上	欄

熟之果顯其因性. 但擧此因能變之因以

1彰自體. 義顯所生除第七識. 可通餘識.

及五蘊等無記之法此體唯通善惡二性. 果

唯無記. 前因因果皆通三性. 第七識唯無

記. 非異熟因. 勢力□劣不感果也. 此非異

熟. 有覆性故. 第八不能熏. 此中皆不說. 明

因能變. 卽是種子轉變生果. 果通種子. 及

與現行. 自類種子亦相生故. 瑜伽第五種子

七義云. 與他性爲因. 亦與後念自性爲因.

非卽此刹那. 擧因能熏. 意顯七識等諸現

行法. 亦名爲因. 亦名能變. 故二習氣各擧

能熏. 諸因緣體辨體生果者. 名因能變故.

轉變之義通現種也. 種因變唯在第八. 現

因變通餘七識. 不說我見熏習種子. 離此

二外無別體故. 於名言中別離出故. 不

能別招後果生故言異熟者. 如前已

釋. 異熟習氣. 唯依士釋. 果是異熟. 因名習

氣. 故第八唯果變而非因. 種子因變而非

果. 現七識亦因亦果能變. 前六識中異熟無

記心等. 同第八識唯果能變. 非能熏故. 至

下當知問旣說現行爲因能變. 種子何

故非果能變. 對誰名因. 答此中果變. 謂有

緣法能變現義. 故種子非. 若體是果而能轉

變. 種子亦是. 今論但說有八識生現種種

相. 故知. 但說現行果法名果能變. 由以變

現名能變故. 種子但以轉變名變. 三熏習

等下自當說

論. 二果能變至現種種相述曰. 卽前二因

所生現果. 謂有緣法能變現者名果能 變.

中	欄

非因所生皆名爲果. 不爾種子應名果變.

自相生故. 此果能變卽自證分能變現生見

相分果. 此言變者與前不同. 是有緣變. 變

現爲義. 識中種子果之所變. 識所緣故. 由

前等流能變力故. 八識三性因緣果生. 由前

異熟能變力故. 除第七識餘之七識無記果

生. 擧因顯果. 無記之法體性羸劣. 要等流

異熟二因所生名果能變. 餘則不爾種種

相者. 顯相應等見相分法. 五蘊非一言種

種也. 若種子唯轉變名變. 若第八識唯變現

名變. 若能熏七識得二變名. 此前所說□

在因位有漏之心. 若在因位無漏之種. 唯

第六七種及現行. 唯有等流因果能變. 若佛

果位八識現行. 唯有等流果能變攝. 以在

果位不熏習故. 其諸種子名因能變. 生自

類種. 及現行故. 三界具幾如理應思

論. 等流習氣至差別而生述曰. 後總料簡.

前因能變等流習氣. 習氣者種子也. 必有其

果. 未知生何. 如何生果. 能起何果. 卽有

三義. 今顯所生通於八識能爲因緣生八

識也. 體. 謂體性. 相. 謂相狀. 自證見相俱名

爲識

論. 名等流果果似因故述曰. 顯是2何果.

釋等流義. 爲因緣生. 因緣之法必同性故

論. 異熟習氣至立異熟名述曰. 前因能變

中言異熟習氣. 旣是種子. 未知生何. 如何

生果. 能起何果. 今顯增上緣生不親生故.

所生眞異熟者唯第八識. 增上緣生性不同

故. 唯第八識是總果故. 是果之主餘果方生.

下	欄

主引生故. 由强勝業引總果故. 餘別弱業

方能生果. 據其勝業名引. 引餘業生故.

報亦名引. 引餘果故. 業勝名引. 果無間故

說□相續. 由□相續. 及是引果立3果熟

名. 餘法亦爾

論. 感前六識至有間斷故述曰. 顯異熟因

所生未盡. 卽明亦感前之六識. 俱增上緣.

此是別果. 故業名滿. 引如作模. 滿如塡

綵. 以此六識從第八識眞異熟起名異熟

生. 以非是主. 有間斷故. 不名眞異熟. 成

圓果事. 具足果事. 名之爲滿. 亦通因果

皆有滿義. 業勝名滿

論. 卽前異熟至果異因故述曰. 釋生何

果. 言異熟果. 及釋異熟. 因是善惡果無記

故. 別從總稱二種俱名爲異熟果. 卽由如

前所說理故. 其第七識非異熟種之所引

生. 因位唯染. 果無漏故問六識報者非直

異熟名異熟生者. 善等三性法應名異熟

生. □從眞實異熟起故答曰. 不然. 對法

第五說. 若法是異熟. 從異熟起者名異熟

生. 善等唯從彼起. 不是異熟故不名異熟

生若爾卽眞異熟從自前念及種起故. 應

名異熟生. 合具二義故. 答曰. 可然. 如瑜

伽六十三有心地. 廣說如彼. 今應義釋. 若

法界熟從異熟起. 無間斷遍者名爲異熟.

名異熟生. 若法異熟從異熟起. 有間不遍

者名異熟生. 不名異熟. 若法非異熟. 有間

不遍. 雖從異熟起. 不名異熟. 不名異熟

生. 若法有漏依異熟者. 可名異熟生. 不

經數: 一八三○

頁數: 成唯識論述記卷第二末

頁數: 三○○

上	欄

名異熟. 有漏種子皆名異熟生. 由是無漏

種子不名異熟生. 非有漏不同性故若法

有爲依異熟有. 不名異熟. 名異熟生. 因中

無漏□名異熟生. 故五十七云. 二十二根一

切皆有異熟種子. 由是佛果諸無漏法非異

熟生. 若法緣合與本性別變異. 而熟果始能

生. 名異熟生. 卽一切有爲皆異熟生. 故具知

根名異熟生. 佛果無漏諸有爲法. 皆名異熟

生. 今五義中取第一義. 唯第八識. 不取於

餘

論. 此中且說至非謂一切述曰. 雖異熟果

通七識有. 今初能變唯眞異熟. 我所藏故.

持染種故. 名眞異熟. 非說一切業所感

者皆初能變. 持雜染種. 卽顯善惡業果名

識. 能變果識者. 顯此非是能變之中因能

變也. 不能熏故. 我愛執藏. 顯初名也. 言

異熟者. 或異時而熟. 或變易而熟. 或異類而

熟. 或異熟因所招名異熟果. 前二無文解.

第三第四依士釋. 或持業釋. 異熟卽果故. 然

下十因得五果處. 彼自1料簡故今不述. 如

第八卷. 此中所言異熟生者. 一切色法非第

八品亦異熟生. 此但擧心. 心爲勝故

論. 雖已略說至其相云何述曰. 初一三判

本頌云. 前二十四頌. 明唯識相. 於中有二.

初一頌半略釋外難. 略標識相. 如上說訖.

下有二十二行頌半. 廣明識相. 於中有三.

初有十四行頌半. 廣前下三句頌. 明三種能

變識相. 次有一頌正辨唯識. 廣前彼依識所

變. 下有七頌. 廣前上二句頌. 釋諸妨難

中	欄

問頌文何故如是次第答曰. 宗明唯識. 若

不了知能變識體. 何以能解法皆識變. 雖

了能變及法唯識. 義猶未盡. 理更須彰. 故

爲三段如是次第. 復於能變十四半頌中.

初有二行半頌. 解異熟識初能變相. 次有三

行頌. 明思量識第二能變. 後有九頌. 釋了

境識第三能變. 依境行果判文准此. 世俗

諦中分判之故又三釋云. 論有三分. 上一

頌半. 略標離心無別我法. 辨識相訖. 次有

二十三行頌半. 廣明唯識若相若性. 釋諸

妨難. 此中有三. 初有十五頌半. 廣解唯識

若相若性等. 廣顯下四句. 次有七頌. 釋諸

妨難. 廣顯上二句. 後有一頌. 明唯識性. 初

一頌半. 所明是所執無. 依他有. 今明圓成

性. 此廣之中然初二段. 宗明依他世俗諦理.

後之一段. 宗明圓成勝義諦理. 就初十五頌

半廣明唯識中有二. 先以十四頌半辨三

能變. 次有一頌正解唯識能變之義辨三

能變中. 初二頌半解初能變. 初中有二. 初

結前生後以發論端. 次依所問擧頌正答.

此卽初也. 准下長行釋卽分爲二. 初釋頌

文廣明三能變. 第二總爲分別八識一異

等義

論. 頌曰初阿賴耶識至阿羅漢位捨述曰.

三師俱云. 初二行頌半解初能變中. 本頌

以十門解釋. 一自相. 謂初阿賴耶識. 二果

相. 謂異熟. 三因相. 謂一切種. 四所緣. 謂執

受處. 五行相. 謂了不可知者. 卽於所緣行

相之內差別之義. 旣無別用. 故非別門. 若

下	欄

別開者. 束五受門相應中攝. 俱心所故. 六

相應. 謂常與觸作意. 受想思相應. 七五受. 謂

相應唯捨受. 一相應言通二處也. 八三性.

謂是無覆無記. 九因果譬喩. 謂□轉如暴流.

十伏斷位次. 謂阿羅漢位捨觸等亦如是

者. 俱時心所例同於王. 是分別第八識

也長行有二. 初八段十義釋此頌文. 後

以十理五經證此識有. 八段十義者. 初之

三相合爲一門. 所緣行相合一門明. 義相順

故. 餘門各別. 七門正解十義. 一門別解觸

等. 於初八段等中. 文復有二. 初以八段別

解本識心王心所. 後以有漏無漏二位. 總

明本識心王心所. 其前八段若解本識唯

七門也. 至下當知. 頌致初字. 卽是顯三能

變之中第一能變. 或別釋頌文復分爲三.

初別釋頌文. 次釋識異名. 後以十門對

無漏辨. 至下當悉. 分爲二者. 於理爲勝

論. 初能變識至名阿賴耶述曰. 第一合解

頌上二句. 卽是自相因相果相. 於中有二.

初略解三. 後廣分別. 就略解中有二. 2初

三相. 後總結之. 解三相中. 先解自相. 次

解果相. 後解因相初中有三. 一顯藏義. 二

卽頌名. 三釋妨難. 此卽初也. 此識總於大

小乘敎名阿賴耶. 下第三卷. 大小乘經自

有證故. 非此阿賴耶名大乘獨有

論. 此識具有至執藏義故述曰. 此釋藏

義. 通3含三種. 攝論第二云. 謂與染法互爲

緣故. 爲染末那所緣義故. 此卽略標

論. 謂與雜染至自內我故述曰. 能持染